1974. aasta jalgpalli maailmameistrivõistlused - Vikipeedia, vaba entsüklopeedia

# 1974. aasta jalgpalli maailmameistrivõistlused

### Allikas: Vikipeedia

1974. aasta jalgpalli maailmameistrivõistlused olid X maailmameistrivõistlused jalgpallis, mis toimusid 13. juunist 7. juulini Lääne-Saksamaal.

## [redigeeri] Ajalugu

Pärast Mehhikot oli MM-võistluste kümnes toimumispaik jaheda ja vihmase suvega Saksamaa Liitvabariik, kes sai FIFA-lt õiguse finaalturniiri korraldamiseks 6. juulil 1966 Londonis. Kaks aastat varem Müncheni olümpiamängudel juhtunud traagilistel sündmustel oli oma mõju ka suurele jalgpallipeole, sest nii tõsiseid turvameetmeid kui 1974. aastal polnud ühelgi suurvõistlusel varem rakendatud.

Kolm päeva enne maailmameistrivõistluste algust, 10. juunil valis FIFA endale uue presidendi. Kolmteist aastat ametis olnud inglase söör Stanley Rousi asemele astus maailmaliidu ajaloos esimest korda mitteeurooplane, João Havelange Brasiiliast.

Kuid FIFA-l polnud mitte ainult uus juht vaid ka uus auhind, mida 16 meeskonda alates 13. juunist jahtima hakkasid. Itaallase Silvio Gazzanigga valmistatud uue karika nimeks pakuti küll Stanley Rous Cup ja Churchill Cup, kuid FIFA otsustas lihtsama ja selgema variandi kasuks - FIFA World Cup.

Valikturniiril löödi taas osalejate arvu rekord - koos korraldaja ja tiitlikaitsjaga saabus mängusoov 99 riigilt. 1973. aasta lõpuks olid 14 valiksõela läbinut selged ning 5. jaanuaril 1974 loositi finalistid Frankfurdis alagruppidesse. Mängulinnu oli lisaks Frankfurdile veel kaheksa - Lääne-Berliin, Düsseldorf, Dortmund, Gelsenkirchen, Hamburg, Hannover, München ja Stuttgart.

Kümnendaks finaalturniiriks olid FIFA ametnikud taas uue süsteemi välja mõelnud. Alguses jagati osalejad küll nelja alagruppi, kuid edasi ei jätkatud mitte veerand- ja poolfinaalidega, vaid iga grupi kahest paremast moodustati veel kaks niinimetatud poolfinaalgruppi. Gruppide võitjad kohtusid finaalis, teise koha saajad selgitasid pronksiomaniku. Uus oli ka see, et esimest korda eelistati võrdsete punktide korral parema väravate vahega meeskonda.

1974. aasta MM-i peamine märksõna oli hollandlased. Johann Cruijff ja tema meeskond mängis suurepärast ründavat jalgpalli, kuid lisaks sellele tutvustati maailmale ka uut taktikat, ehk totaalset jalgpalli, kus kaitsjate ülesanne polnud ainult kaitsta ja ründajatel rünnata, vaid mehed võisid väljakul vabalt üksteist asendada. Samas olid uue stiili juurutajad finaalturniirile pääsenud üle noatera, sest Belgiat edestati valikgrupis vaid tänu paremale väravate vahele.

Esimest korda MM-ide ajaloos ei osalenud avamängus korraldava maa esindus. Turniiri avasid 13. juunil Frankfurdi Waldstadionil tiitlikaitsja Brasiilia ja Jugoslaavia, kuid 62 000 pealtvaataja meelehärmiks ei löönud sissejuhatajad juba kolmandat MM-i järjest ainsatki väravat. Mäng ise oli aga ülimalt jõuline - kohtunik määras kokku 46 vabalööki.

Poolfinaalturniiriks sattusid esimesse gruppi Argentina, Brasiilia, Saksa DV ja Holland ning siin näitasid viimased oma tõelist sisu. Kõik vastased võideti üldskooriga 8:0 ja oma väravasse ei lastud seejuures ainsatki palli! Pronksimäng jäi brasiillastele, kes Hollandile kaotasid 0:2, kuid võitsid Argentina 2:1 ja Saksa DV 1:0.

Teises grupis võitis Saksamaa LV Jugoslaavia 2:0 ja seejärel turniiri parimas mängus 0:1 kaotusseisust Rootsi 4:2. Samade vastastega sai hakkama ka Poola ning finalisti pidi otsustama omavaheline kohtumine viimases voorus. Parema väravate suhtega sakslasi rahuldas ka viik. 0:0 püsis Frankfurdis 76. minutini, ehkki 23 minutit varem oli Uli Hönessil olnud suurepärane võimalus võõrustajad juhtima viia. Paraku tõrjus poolakate väravavaht Jan Tomaszewski tema penaltilöögi. Punkti i-le pani ei keegi muu kui Gerd Müller ja SLV võitis 1:0.

Pronksimatšis Poola - Brasiilia olid trumbid poolakate käes, sest just nende rivistuse mängis turniiri suurim väravakütt Grzegorz Lato. Tema värav 77. minutil ka mängu saatuse otsustas.

Brasiilial oli sel MM-il väljas tublisti kahvatum koosseis kui neli aastat varem. Polnud enam Pelét, Tostao'd ega Gersoni ning näiteks mängus Hollandiga oli nende allajäämine ilmne.

Finaal Müncheni Olympiastadionil oli dramaatiline, kuid õnneliku lõpuga võõrustajatele. Inglise kohtunik Taylor määrast Johann Cruyffi kukutamise eest hollandlaste kasuks penalti juba teisel minutil ning Johann Neeskens saatis palli kõhklusteta Sepp Maieri puuri. 25. minutil teenisid penalti ka sakslased ning Paul Breitner kavaldas üle hollandlaste väravavahi Jan Jongbloedi.

Lahendus saabus kaks minutit enne poolajavilet, mil Gerd Müller lõi oma selle turniiri neljanda, üldse aga MM-ide neljateistkümnenda värava (see rekord püsis 2006. aastani, mil selle ületas Ronaldo). Teisel poolajal enam skoori muuta ei suudetud ning Saksamaa oli pärast 20-aastast vaheaega taas tulnud maailmameistriks ja saanud vastaste FIFA World Cupi esimeseks valdajaks.

## [redigeeri] Mängukohad

Linn | Staadion
--- | ---
Lääne-Berliin | Berliini Olümpiastaadion
Dortmund | Westfalenstadion
Düsseldorf | Rheinstadion
Frankfurt | Waldstadion
Gelsenkirchen | Parkstadion
Hamburg | Volksparkstadion
Hannover | Niedersachsenstadion
München | Müncheni Olümpiastaadion
Stuttgart | Neckarstadion

## [redigeeri] 1. Ring

### [redigeeri] 1-alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Saksa DV | X | 1:0 | 1:1 | 2:0 | 4:1 | 2 | 1 | 0 | 5 | I
2.Saksamaa LV | 0:1 | X | 1:0 | 3:0 | 4:1 | 2 | 0 | 1 | 4 | II
3.Tšiili | 1:1 | 0:1 | X | 0:0 | 1:2 | 0 | 2 | 1 | 2 | III
4.Austraalia | 0:2 | 0:3 | 0:0 | X | 0:5 | 0 | 1 | 2 | 1 | IV

Väravad:

14. juuni Lääne-Berliin

Saksamaa LV - Tšiili 1:0
1:0 Paul Breitner 18 min.

14. juuni Hamburg

Saksa DV - Austraalia 2:0
1:0 Colin Curran 58 min. omavärav
2:0 Joachim Streich 72 min.

18. juuni Lääne-Berliin

Tšiili - Saksa DV 1:1
0:1 Martin Hoffmann 55 min.
1:1 Sergio Ahumada 69 min.

18. juuni Hamburg

Saksamaa LV - Austraalia 3:0
1:0 Wolfgang Overath 12 min.
2:0 Bernhard Cullmann 34 min.
3:0 Gerd Müller 53 min.

22. juuni Lääne-Berliin

Austraalia - Tšiili 0:0

22. juuni Hamburg

Saksa DV - Saksamaa LV 1:0
1:0 Jürgen Sparwasser 77 min.

### [redigeeri] 2-alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Jugoslaavia | X | 0:0 | 1:1 | 9:0 | 10:1 | 1 | 2 | 0 | 4 | I
2.Brasiilia | 0:0 | X | 0:0 | 3:0 | 3:0 | 1 | 2 | 0 | 4 | II
3.Sotimaa | 1:1 | 0:0 | X | 2:0 | 3:1 | 1 | 2 | 0 | 4 | III
4.Sair | 0:9 | 0:3 | 0:2 | X | 0:14 | 0 | 0 | 3 | 0 | IV

Sair (1971–-1997) oli praeguse Kongo Demokraatliku Vabariigi endine nimetus.

Väravad:

13. juuni Frankfurt

Brasiilia - Jugoslaavia 0:0

14. juuni Dortmund

Šotimaa - Sair 2:0
1:0 Peter Lorimer 26 min.
2:0 Joe Jordan 34 min.

18. juuni Gelsenkirchen

Jugoslaavia - Sair 9:0
1:0 Dusan Bajevic 8 min.
2:0 Dragan Dzajic 14 min.
3:0 Ivica Surjak 18 min.
4:0 Josip Katalinski 22 min.
5:0 Dusan Bajevic 30 min.
6:0 Vladislav Bogicevic 35 min.
7:0 Branko Oblak 61 min.
8:0 Ilija Petkovic 65 min.
9:0 Dusan Bajevic 81 min.

18. juuni Frankfurt

Šotimaa - Brasiilia 0:0

22. juuni Gelsenkirchen

Brasiilia - Sair 3:0
1:0 Jairzinho 12 min.
2:0 Rivelino 66 min.
3:0 Valdomiro 79 min.

22. juuni Frankfurt

Šotimaa - Jugoslaavia 1:1
0:1 Stanislav Karasi 81 min.
1:1 Joe Jordan 88 min.

### [redigeeri] 3-alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Holland | X | 0:0 | 4:1 | 2:0 | 6:1 | 2 | 1 | 0 | 5 | I
2.Rootsi | 0:0 | X | 0:0 | 3:0 | 3:0 | 1 | 2 | 0 | 4 | II
3.Bulgaaria | 1:4 | 0:0 | X | 1:1 | 2:5 | 0 | 2 | 1 | 2 | III
4.Uruguay | 0:2 | 0:3 | 1:1 | X | 1:6 | 0 | 1 | 2 | 1 | IV

Väravad:

15. juuni Düsseldorf

Rootsi - Bulgaaria 0:0

15. juuni Hannover

Holland - Uruguay 2:0
1:0 Johnny Rep 16 min.
2:0 Johnny Rep 86 min.

19. juuni Dortmund

Holland - Rootsi 0:0

19. juuni Hannover

Bulgaaria - Uruguay 1:1
1:0 Hristo Bonev 75 min.
1:1 Ricardo Pavoni 87 min.

23. juuni Dortmund

Holland - Bulgaaria 4:1
1:0 Johan Neeskens 5 min. penalti
2:0 Johan Neeskens 45 min. penalti
3:0 Johnny Rep 71 min.
3:1 Ruud Krol 78 min. omavärav
4:1 Theodorus Jacob De Jong 88 min.

23. juuni Düsseldorf

Rootsi - Uruguay 3:0
1:0 Ralf Edstöm 46 min.
2:0 Roland Sandberg 74 min.
3:0 Ralf Edström 77 min.

### [redigeeri] 4-alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Poola | X | 3:2 | 2:1 | 7:0 | 12:3 | 3 | 0 | 0 | 6 | I
2.Argentina | 2:3 | X | 1:1 | 4:1 | 7:5 | 1 | 1 | 1 | 3 | II
3.Itaalia | 1:2 | 1:1 | X | 3:1 | 5:4 | 1 | 1 | 1 | 3 | III
4.Haiti | 0:7 | 1:4 | 1:3 | X | 2:14 | 0 | 0 | 3 | 0 | IV

Väravad:

15. juuni München

Itaalia - Haiti 3:1
0:1 Emmanuel Sanon 46 min.
1:1 Gianni Rivera 52 min.
2:1 Romeo Benetti 66 min.
3:1 Pietro Anastasi 79 min.

15. juuni Stuttgart

Poola - Argentina 3:2
1:0 Grzegorz Lato 7 min.
2:0 Andrzej Szarmach 8 min.
2:1 Ramon Heredia 60 min.
3:1 Grzegorz Lato 62 min.
3:2 Carlos Babington 66 min.

19. juuni München

Poola - Haiti 7:0
1:0 Grzegorz Lato 17 min.
2:0 Kazimierz Deyna 18 min.
3:0 Andrzej Szarmach 30 min.
4:0 Jerzy Gorgon 31 min.
5:0 Andrzej Szarmach 34 min.
6:0 Andrzej Szarmach 50 min.
7:0 Grzegorz Lato 87 min.

19. juuni Stuttgart

Argentina - Itaalia 1:1
1:0 Rene Houseman 19 min.
1:1 Roberto Perfumo 35 min. omavärav

23.juuni München

Argentina - Haiti 4:1
1:0 Hector Yazalde 15 min.
2:0 Rene Houseman 18 min.
3:0 Hugo Ayala 55 min.
3:1 Emmanuel Sanon 63 min.
4:1 Hector Yazalde 68 min.

23. juuni Stuttgart

Poola - Itaalia 2:1
1:0 Andrzej Szarmach 38 min.
2:0 Kazimierz Deyna 45 min.
2:1 Fabio Capello 86 min.

## [redigeeri] 2. Ring

### [redigeeri] A - alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Holland | X | 2:0 | 2:0 | 4:0 | 8:0 | 3 | 0 | 0 | 6 | I
2.Brasiilia | 0:2 | X | 1:0 | 2:1 | 3:3 | 2 | 0 | 1 | 4 | II
3.Saksa DV | 0:2 | 0:1 | X | 1:1 | 1:4 | 0 | 1 | 2 | 1 | III
4.Argentina | 0:4 | 1:2 | 1:1 | X | 2:7 | 0 | 1 | 2 | 1 | IV

Väravad:

26. juuni Gelsenkirchen

Holland - Argentina 4:0
1:0 Johan Cruyff 10 min.
2:0 Ruud Krol 25 min.
3:0 Johnny Rep 73 min.
4:0 Johan Cruyff 90 min.

26. juuni Hannover

Brasiilia - Saksa DV 1:0
1:0 Rivelino 60 min.

30. juuni Gelsenkirchen

Holland - Saksa DV 2:0
1:0 Johan Neeskens 13 min.
2:0 Rob Rensenbrink 59 min.

30. juuni Hannover

Brasiilia - Argentina 2:1
:0 Rivelino 32 min.
1:1 Miguel Brindisi 35 min.
2:1 Jairzinho 49 min.

3. juuli Dortmund

Holland - Brasiilia 2:0
1:0 Johan Neskens 50 min.
2:0 Johan Cruyff 65 min.

3. juuli Gelsenkirchen

Argentina - Saksa DV 1:1
0:1 Joachim Streich 14 min.
1:1 Rene Houseman 20 min.

### [redigeeri] B - alagrupp

Meeskond | 1 | 2 | 3 | 4 | Väravad | Võite | Viike | Kaotusi | Punktid | Koht
--- | --- | --- | --- | --- | --- | --- | --- | --- | --- | ---
1.Saksamaa LV | X | 1:0 | 4:2 | 2:0 | 7:2 | 3 | 0 | 0 | 6 | I
2.Poola | 0:1 | X | 1:0 | 2:1 | 3:2 | 2 | 0 | 1 | 4 | II
3.Rootsi | 2:4 | 0:1 | X | 2:1 | 4:6 | 1 | 0 | 2 | 2 | III
4.Jugoslaavia | 0:2 | 1:2 | 1:2 | X | 2:6 | 0 | 0 | 3 | 0 | IV

Väravad:

26. juuni Düsseldorf

Saksamaa LV - Jugoslaavia 2:0
1:0 Paul Breitner 39 min.
2:0 Gerd Müller 82 min.

26. juuni Stuttgart

Poola - Rootsi 1:0
1:0 Grzegorz Lato 43 min.

30. juuni Frankfurt

Poola - Jugoslaavia 2:1
1:0 Kazimierz Deyna 24 min. penalti
1:1 Stanislav Karasi 43 min.
2:1 Grzegorz Lato 62 min.

30. juuni Düsseldorf

Saksamaa LV - Rootsi 4:2
0:1 Ralf Edström 24 min.
1:1 Wolfgang Overath 51 min.
2:1 Rainer Bonhof 52 min.
2:2 Roland Sandberg 53 min.
3:2 Jürgen Grabowski 76 min.
4:2 Uli Hoeness 89 min. penalti

3. juuli Frankfurt

Saksamaa LV - Poola 1:0
1:0 Gerd Müller 76 min.

3. juuli Düsseldorf

Rootsi - Jugoslaavia 2:1
0:1 Ivica Surjak 27 min.
1:1 Ralf Edström 29 min.
2:1 Conny Torstensson 85 min.

## [redigeeri] Pronksimäng

6. juuli München

Poola - Brasiilia 1:0
1:0 Grzegorz Lato 76 min.

## [redigeeri] Finaal

7. juuli München

Saksamaa LV - Holland 2:1

0:1 Johan Neeskens 2 min. penalti
1:1 Paul Breitner 25 min. penalti
2:1 Gerd Müller 43 min.

## [redigeeri] Edukamad väravalööjad

- 7 - Grzegorz Lato ( Poola)
- 5 - Andrzej Szarmach ( Poola)
- 5 - Johann Neeskens ( Holland)
- 4 - Gerd Müller ( Saksamaa)
- 4 - Ralf Edström ( Rootsi)
- 4 - Johannes Rep ( Holland)

Jalgpalli maailmameistrivõistlused
Uruguay 1930 | Itaalia 1934 | Prantsusmaa 1938 | Brasiilia 1950 | Šveits 1954 | Rootsi 1958 | Tšiili 1962 | Inglismaa 1966 | Mehhiko 1970 | Saksa Liitvabariik 1974 | Argentina 1978 | Hispaania 1982 | Mehhiko 1986 | Itaalia 1990 | USA 1994 | Prantsusmaa 1998 | Lõuna-Korea/Jaapan 2002 | Saksamaa 2006 | Lõuna-Aafrika 2010 | Lõuna-Ameerika 2014
Naiste jalgpalli maailmameistrivõistlused
Hiina 1991 | Rootsi 1995 | USA 1999 | USA 2003 | Hiina 2007

Rahvusvaheline jalgpall

FIFA - Jalgpalli maailmameistrivõistlused - Naiste jalgpalli maailmameistrivõistlused - FIFA edetabel - FIFA aasta jalgpallur
Aasia: AFC - Aasia karikavõistlused
Aafrika: CAF - Aafrika rahvuste karikas jalgpallis
Lõuna-Ameerika: CONMEBOL - Copa América
Põhja- ja Kesk-Ameerika: CONCACAF - Gold Cup
Austraalia ja Okeaania: OFC - Okeaania rahvuste karikas
Euroopa: UEFA - Euroopa meistrivõistlused

Välja otsitud andmebaasist "http://et.wikipedia.org../../../1/9/7/1974._aasta_jalgpalli_maailmameistriv%C3%B5istlused.html"

Kategooriad: Jalgpalli maailmameistrivõistlused | 1974

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Melayu
- Bosanski
- Català
- Dansk
- Deutsch
- English
- Español
- Français
- 한국어
- Hrvatski
- Italiano
- עברית
- Latviešu
- Lietuvių
- Македонски
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Tiếng Việt
- Türkçe
- Українська
- 中文